בן אפלק

בנג'מין (בן) גיזה אפלק (באנגלית: Benjamin Geza "Ben" Affleck; נולד ב-15 באוגוסט 1972) הוא שחקן וקולנוען אמריקאי, זוכה שני פרסי אוסקר ושלושה פרסי גלובוס הזהב. אפלק נולד בברקלי, קליפורניה שבארצות הברית. משפחתו עברה לקיימברידג' שבמסצ'וסטס כשהיה קטן, והוריו התגרשו ב-1984, כשהיה בן 12. אחיו הצעיר של אפלק הוא השחקן קייסי אפלק. אפלק גדל בקיימברידג' ולמד באוקסידנטל קולג' שבלוס אנג'לס, בבית ספר למשחק של לי מייג'ורס ובאוניברסיטת ורמונט. כתלמיד בית הספר התיכון של Cambridge Rindge & Latin School פעל אפלק בהפקות תיאטרון וקיבל השראה מהמורה לדרמה גרי ספקה. הוא התיידד מקרוב עם הסטודנט העמית מאט דיימון, אותו הכיר מגיל שמונה. אף על פי שדיימון היה מבוגר בשנתיים, לזוג היו "אינטרסים זהים" ושניהם רצו להמשיך בקריירת משחק. הם נסעו יחד לניו יורק לאודישני משחק וחסכו כסף עבור כרטיסי רכבת וטיסה בחשבון בנק משותף. בעוד שאפלק זכה לציוני SAT גבוהים, הוא היה סטודנט לא ממוקד עם נוכחות ירודה. הוא בילה כמה חודשים בלימודי ספרדית באוניברסיטת ורמונט, שנבחרה בגלל קרבתה לחברתו דאז, אך עזב לאחר ששבר את הירך בזמן ששיחק כדורסל. בגיל 18 עבר ללוס אנג'לס, למד ענייני מזרח תיכון במכללת אוקסידנטל במשך שנה וחצי. פריצתו הגדולה של אפלק הייתה בסרט "סיפורו של ויל האנטינג" (1997). אפלק ודיימון, חברו הטוב, כתבו את תסריט הסרט ושיחקו בו, וזכו ביחד בפרס האוסקר ובפרס גלובוס הזהב על כתיבת התסריט. ביחד עם דיימון והמפיק כריס מור הקים אפלק את חברת הפקות Pearl Street Films, שדרכה הפיקו את סדרת התעודה "פרויקט גרינלייט" עבור רשת HBO. בשנת 1998 הגיע אפלק למעמד של כוכב קולנוע בזכות הופעתו הראשית בשובר הקופות של מייקל ביי "ארמגדון" בתפקיד איי ג'יי, והמשנית בדרמה זוכת 7 פרסי האוסקר "שייקספיר מאוהב" בתפקיד השחקן נד אליין. אפלק ידוע גם במשחק בסרטיו של הבמאי קווין סמית': הוא שיחק בכולם, חוץ מאשר ב"מוכרים בלבד". הסרטים שבהם שיחק אפלק בתחילת שנות ה-2000, ביניהם "אהבה מחוץ לחוק", "צ'ק פתוח", "לשרוד את חג המולד", ו"ג'רזי גירל", סבלו מהכנסות נמוכות בקופות. בשנת 2006 שיחק בדרמה הביוגרפית "הוליוודלנד", בה גילם את דמותו של השחקן ג'ורג' ריבס. אפלק זכה על הופעתו בפרס השחקן הטוב ביותר של פסטיבל ונציה והיה מועמד לפרס גלובוס הזהב לתפקיד המשנה הטוב ביותר. בשנת 2007 ביים אפלק את סרטו הראשון - "נראתה לאחרונה", שבו משחק אחיו, קייסי אפלק, בתפקיד הראשי. בשנת 2012 ביים את הסרט "ארגו" ואף הופיע בו בתפקיד הראשי. הסרט זכה בפרס האוסקר לסרט הטוב ביותר ובפרס גלובוס הזהב בקטגוריית סרט הדרמה הטוב ביותר. אפלק זכה גם בפרס באפט"א לבמאי הטוב ביותר, ועל הופעתו בסרט בתפקיד סוכן ה-CIA טוני מנדז הוא הועמד לפרס השחקן הטוב ביותר בטקס. בשנת 2014 שיחק בסרט נעלמת מותחן פסיכולוגי בבימויו של דייוויד פינצ'ר, המבוסס על ספר באותו שם מאת גיליאן פלין. בשנת 2016 שיחק בסרט המתח "רואה החשבון". באותה שנה ביים את הסרט "חי את הלילה", דרמת פשע בה גם כיכב בתפקיד ראשי. הסרט יצא לאקרנים בדצמבר אותה שנה, ובישראל הוא יצא בינואר 2017. העלילה מתרחשת בתקופת היובש בארצות הברית, ומספרת את סיפורו של בחור צעיר שמורד באביו השוטר ומטפס בהדרגה בהיררכיה של עולם הפשע. בשנת 2018 חזר לשתף פעולה עם מאט דיימון. השניים עובדים על סרט המספר על הונאה במשחק של מקדונלד'ס שאפלק יביים. בשנת 2023 שיחק בסרט "אייר". באוגוסט 2013, אולפני האחים וורנר הכריזו רשמית על ליהוקו לתפקיד באטמן, בסרט ההמשך של "איש הפלדה" והוא גילם את הדמות בשלושה מסרטי היקום הקולנועי של DC: באטמן נגד סופרמן: שחר הצדק, ליגת הצדק (ובגרסת סניידר) וביחידת המתאבדים. אף שבפברואר 2019 הודיע כי לא ימשיך לגלם את הדמות, דווח כי הוא עשוי לחזור לגלם את הדמות בסרט אודות הפלאש, שיציאתו לאקרנים תוכננה לשנת 2022. לאחר "ליגת הצדק" נטען כי יופק סרט קולנוע על באטמן בכיכובו אך הסרט עבר שינויים רבים שבסופו של דבר הותירו אותו מחוץ להפקת הסרט. עם זאת, באפריל 2021, זמן קצר לאחר הפצת גרסת סניידר, הטוויטר התמלא בהאשטאג "#MakeTheBatFleckMovie" שבמסגרתו מעריצים של אפלק הביעו תמיכה בהפקת סרט באטמן נפרד בכיכובו של אפלק, בצעד שטרם זכה לתמיכת חברות ההפקה. אפלק היה מאורס לשחקנית ג'ניפר לופז, והם היו אמורים להינשא ב-14 בספטמבר 2003, אך החתונה בוטלה כמה שעות לפני האירוע. הם נפרדו בינואר 2004. מעט לאחר מכן, השחקנית ג'ניפר גארנר, ששיחקה עם אפלק בסרט "דרדוויל", הייתה לבת זוגו, והשניים התארסו לאחר תשעה חודשים שבמהלכם לא נפגשו. במאי 2005 דווח שגארנר בהיריון, והזוג נישא ב-29 ביוני 2005 באיים הקאריביים. ב-1 בדצמבר 2005 נולדה בתם הראשונה. ב-6 בינואר 2009 נולדה בתם השנייה. ב-2012 נולד להם בן נוסף. 10 שנים בדיוק לאחר שנישאו, ב-30 ביוני 2015, הודיעו הזוג על גירושיהם. בשנת 2021 חזרו אפלק ולופז לצאת. ב-8 באפריל 2022 הודיעו השניים על אירוסיהם. ב-17 ביולי 2022 השניים התחתנו בלאס וגאס וג'ניפר לופז החליטה לאמץ את שם משפחתו של אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין. בשנת 2004, אפלק זכה באליפות פוקר במדינת קליפורניה, וקיבל את הפרס הראשון בסך 356,400 דולר, והעפיל לטורניר גמר הפוקר העולמי באותה שנה. הוא היה אחד מבין ידוענים רבים, יחד עם לאונרדו דיקפריו וטובי מגווייר, שהשתתף באליפויות פוקר. בשנת 2014 התבקש אפלק להימנע מלשחק בבלאק ג'ק במלון הארד רוק בלאס וגאס, לאחר שסדרת זכיות עוררה חשד כי הוא סופר קלפים. אפלק הכחיש שוב ושוב דיווחים בצהובונים על התמכרות להימורים. באוקטובר 2017 טענה השחקנית הילרי ברטון כי אפלק הטריד אותה מינית בעת ראיון בשנת 2003. ברטון סיפרה כי בעוד השחקן מחבק אותה, הוא נגע בשדיה בצורה מגונה. זמן קצר לאחר מכן פרסם אפלק התנצלות פומבית וטען כי מעולם לא התכוון לפגוע בה מינית, וכי הדבר כנראה נעשה בתום לב. בין מרץ 2020 לינואר 2021 ניהל מערכת יחסים עם השחקנית אנה דה ארמס. בהמשך 2021 חידש את הקשר הזוגי עם ג'ניפר לופז. ב-8 באפריל 2022 הודיעו השניים על אירוסיהם. ב-17 ביולי 2022 השניים התחתנו בלאס וגאס. ג'יי לו נרשמה במסמכים רשמיים כג'ניפר אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין. הגשת הבקשה נעשתה ב-20 באוגוסט בבית המשפט העליון של מחוז לוס אנג'לס. תאריך ההפרדה הרשמי מצוין כ-26 באפריל. אפלק תומך במלכ"ר בשם "A-T Children's Project". הוא אף תרם כסף לדמוקרטית אליזבת וורן במהלך מסע הבחירות שלה לסנאט של ארצות הברית, בחירות שהתקיימו בנובמבר 2012‏. אפלק ידוע כשחקן טקסס הולדם מקצוען, שהגיע לשולחן האחרון באליפות העולם בפוקר בלאס וגאס. בן אפלק, ברשת החברתית פייסבוק בן אפלק, ברשת החברתית אקס (טוויטר) בן אפלק, במסד הנתונים הקולנועיים IMDb (באנגלית) בן אפלק, באתר AllMovie (באנגלית) בן אפלק, באתר Rotten Tomatoes (באנגלית) בן אפלק, באתר Box Office Mojo (באנגלית) בן אפלק, באתר Metacritic (באנגלית) בן אפלק, במסד הנתונים הקולנועיים KinoPoisk (ברוסית) בן אפלק, באתר AllMusic (באנגלית) בן אפלק, באתר MusicBrainz (באנגלית) בן אפלק, באתר Discogs (באנגלית) איריס אברמוביץ', הבן הטוב, באתר ynet, 21 בספטמבר 2010 איילה אור-אל ויוני בינרט, נפלתי חזק: ריאיון עם בן אפלק, באתר nrg‏, 18 באוקטובר 2010 ישי קיצ'לס, עלייתו, נפילתו וחזרתו של בן אפלק, באתר ישראל היום, 28 בדצמבר 2012 אילן קפרוב, ‏הבוגר, באתר ‏מאקו‏, 3 בינואר 2013 קארה באקלי, הניו יורק טיימס, "נעלמת" || החטא הקדום של בן אפלק, באתר הארץ, 8 באוקטובר 2014 דודי כספי, כשבאטמן פגש את וונדרוומן, באתר ישראל היום, 23 במרץ 2016 שירית גל, בן אפלק: "העולם שלנו מפחיד, במקום באטמן יש לנו את דונלד טראמפ", באתר ynet, 28 באוקטובר 2016 ישי קיצ'לס, ביג בן, באתר ישראל היום, 26 בינואר 2017 בן אפלק, באתר אנציקלופדיה בריטניקה (באנגלית) ניר נתן, לוס אנג'לס, ‏סיכום 98' בהוליווד: שנה טובה לפוקס ופרמונט, גרועה למ.ג'.מ ויוניברסל, באתר גלובס, 7 בינואר 1999 AP, הבמאי קווין סמית מתכנן סרט המשך ל"מוכרים בלבד", באתר הארץ, 2 בספטמבר 2004 אורון שמיר, עכבר העיר, סוף הוליוודי, באתר הארץ, 6 בפברואר 2007 גואל פינטו, הזוכה בפסטיבל ונציה - סרט סיני שנכנס לתחרות בהפתעה, באתר הארץ, 10 בספטמבר 2006 אורי קליין, במאי נולד: בן אפלק, באתר הארץ, 23 בינואר 2008 ירון פריד, ‏משחקים בחצר האחורית, באתר גלובס, 6 בינואר 2008 אורי קליין, "ארגו": בן אפלק נכנע לפטריוטיות, באתר הארץ, 15 בינואר 2013 עכבר העיר, פרסי המבקרים: בן אפלק הוא הבמאי הטוב ביותר, באתר הארץ, 11 בינואר 2013 נירית אנדרמן, ארגו הוא הזוכה הגדול בפרסי באפטא של האקדמיה הבריטית לקולנוע, באתר הארץ, 11 בפברואר 2013 קארה באקלי, ניו יורק טיימס, החטא הקדום של בן אפלק, באתר הארץ, 8 באוקטובר 2014 אורי קליין, "רואה החשבון" בכיכובו של בן אפלק לא היה צריך להפוך לסרט, באתר הארץ, 2 בנובמבר 2016 איתמר זהר, הכישלון המהדהד של הסרט החדש של בן אפלק, באתר הארץ, 15 בינואר 2017 ארז דבורה, "חי את הלילה": הכל באשמת בן אפלק, באתר ynet, 29 בינואר 2017 בן אפלק ומאט דיימון ישתפו פעולה שוב - הפעם בסרט על הונאה במשחק של מקדונלד'ס, באתר הארץ, 4 באוגוסט 2018 מערכת ערוץ התרבות, ‏הפתעה: בן אפלק יהיה הבאטמן הבא, באתר ‏מאקו‏, 23 באוגוסט 2013 Emily Longeretta, Jennifer Lopez Files for Divorce From Ben Affleck, Variety, ‏2024-08-20 Leight, Elias (2017-11-17). "Stephen Colbert Confronts Ben Affleck on Sexual Misconduct Accusations". Rolling Stone. נבדק ב-2018-08-22. CNN, Sandra Gonzalez,. "Ben Affleck apologizes to Hilarie Burton". CNN. נבדק ב-2018-08-22.{{cite news}}: תחזוקה - ציטוט: extra punctuation (link) ענבל חננאל, זה נגמר: בן אפלק ואנה דה ארמס נפרדו, במדור "פנאי פלוס" באתר ynet‏, 18 בינואר 2021 Emily Longeretta, Jennifer Lopez Files for Divorce From Ben Affleck, Variety, ‏2024-08-20 אשר שכטר, מידע פנים // האישה שתרסן את וול סטריט, באתר TheMarker‏, 24 באפריל 2013